Neidonryöstö (kappale)

Neidonryöstö on Jukka Siikavireen säveltämä ja Erkki Mäkisen sanoittama suomalainen musiikkikappale. Kirka osallistui sillä Suomen euroviisukarsintaan 1976, ja kappale sijoittui 319 pisteellä kilpailun neljänneksi. Lisäksi hän edusti sillä Suomea vuoden 1977 Sopotin laulufestivaaleilla. Kappaleen 22. lokakuuta 1976 äänitetty levytetty versio julkaistiin seuraavana vuonna kokoelmalla Suomalainen iskelmäfestivaali 1976. Näyttelijä Markku Blomqvistin laulama versio julkaistiin vielä samana vuonna hänen ”Liehuva liekinvarsi” -singlensä b-puolella. 

"Neidonryöstö" julkaistiin uudelleen Anneli Saariston laulamana vuonna 1991 sekä singlenä että Appelsiinipuita aavikkoon -nimisellä LP-levyllä. Pelimannet-yhtye ja myös Janne Hurme levyttivät kappaleen myöhemmin 1990-luvulla. ”Neidonryöstöstä” on tullut myös suosittu karaokelaulu.

Lähteet 

Kirkan kappaleet
Vuoden 1976 kappaleet